[{"text_idx": "#000000", "text": "Darllen yn y Gymraeg neu'r Saesneg"}, {"text_idx": "#000001", "text": "Developing the future workforce of Wales"}, {"text_idx": "#000002", "text": "Datblygu gweithlu'r dyfodol yng Nghymru"}, {"text_idx": "#000003", "text": "Newyddion gan Gyngor y Gweithlu Addysg"}, {"text_idx": "#000004", "text": "Postiwyd ar December 9, 2021 gan karen.smith"}, {"text_idx": "#000006", "text": "Ydych chi am gymryd camau nesaf eich gyrfa ym myd addysg? Neu efallai mai sefydliad ydych chi sy\u2019n awyddus i bostio swydd, cymhwyster neu gyfle dysgu proffesiynol? Wel, gall Addysgwyr Cymru helpu \u2013 yn rhad ac am ddim!"}, {"text_idx": "#000007", "text": "Wedi\u2019i ariannu gan Lywodraeth Cymru a\u2019i ddatblygu gan Gyngor y Gweithlu Addysg, mae Addysgwyr Cymru yn cynnwys ystod o wasanaethau i gefnogi addysgwyr a darparwyr fel ei gilydd."}, {"text_idx": "#000008", "text": "Gallwch ymweld a\u0302\u2019r porthol gyrfaoedd, lle gwelwch doreth o wybodaeth am yrfaoedd ym myd addysg, gan gynnwys y cymwysterau a\u2019r sgiliau sydd eu hangen arnoch ar gyfer rolau penodol."}, {"text_idx": "#000009", "text": "Efallai mai hyfforddiant yw\u2019r peth rydych chi\u2019n chwilio amdano; os taw e, ewch i\u2019n porthol hyfforddiant lle gallwch chwilio am hyfforddiant i gael mynediad i\u2019r proffesiwn neu\u2019r cyfleoedd dysgu proffesiynol diweddaraf. Gall darparwyr hysbysebu eu cyfleoedd hyfforddi hefyd."}, {"text_idx": "#000010", "text": "Yn olaf, mae porthol swyddi Cymru gyfan yn darparu siop un stop i ddarparwyr sydd am bostio\u2019u cyfleoedd gwaith diweddaraf, a gweithwyr proffesiynol sy\u2019n chwilio am y ro\u0302l ddelfrydol nesaf."}, {"text_idx": "#000012", "text": "Yn dilyn y digwyddiad llwyddiannus \u2018Symud o ymarfer di-hiliol i ymarfer gwrth-hiliol\u2019 fis diwethaf, mae Cyngor y Gweithlu Addysg (CGA) yn cynnal dau ddigwyddiad arall i gefnogi dysgu proffesiynol a chodi ymwybyddiaeth o feysydd allweddol ym maes addysg."}, {"text_idx": "#000013", "text": "Lansiodd Cyngor y Gweithlu Addysg (CGA) ei Canllaw Ymarfer Da diweddaraf yn ei ddigwyddiad \u2018Symud o ymarfer di-hiliol i ymarfer gwrth-hiliol\u2019 fis diwethaf. Mae\u2019r ddogfen yn canolbwyntio ar fynd i\u2019r afael a\u0302 hiliaeth ac yn ceisio cefnogi cofrestreion i ddeall sut y gall eu hymddygiad a\u2019u hymarfer helpu i greu amgylcheddau cynhwysol a chroesawgar i ddysgwyr a phobl ifanc."}, {"text_idx": "#000014", "text": "Bydd CGA yn cynnal dau ddigwyddiad arall i gefnogi dysgu proffesiynol a chodi ymwybyddiaeth o feysydd allweddol ym maes addysg dros y misoedd nesaf:"}, {"text_idx": "#000015", "text": "Siarad yn Broffesiynol 2022 gyda\u2019r Athro Yong Zhao \u2013 Myfyrwyr fel perchnogion dysgu a phartneriaid newid addysgol \u2013 26 Ionawr 2022, 19:00-20:30\nCaiff y digwyddiad hwn, na ddylid ei gyflwyno gan yr Athro Yong Zhao sy\u2019n arweinydd agweddau, yn addysgwr ac yn awdur enwog ac uchel iawn ei barch yn rhyngwladol. Trafodir ailsefydlu\u2019r dysgwr yn ganolbwynt ymarfer drwy ystyried dysgwyr fel y sbardun ar gyfer newid addysgol. Yn ei anerchiad, bydd yn gwahodd mynychwyr i ystyried arwyddoca\u0302d amrywiaeth dysgwyr, bwriad dysgwyr, ac ymgysylltiad dysgwyr mewn newidiadau addysgol, yn arbennig ar o\u0302l y pandemig COVID-19."}, {"text_idx": "#000016", "text": "Mae pawb yn arweinydd \u2013 felly sut olwg sydd ar hynny? \u2013 Dosbarth meistr gyda Dr Lyn Sharratt \u2013 1 Chwefror 2022, 14:00-16:00\nCaiff y dosbarth meistr hwn ei arwain gan yr athro, yr ymchwilydd, yr awdur a\u2019r cyflwynydd doniog, Dr Lyn Sharratt. Bydd yn archwilio arferion sy\u2019n cael effaith sylweddol gan sicrhau bod pob arweinydd, ymarferydd a dysgwr yn tyfu, yn cyflawni ac yn profi lles. Cewch wybod mwy am y digwyddiadau hyn a cofrestru ar eu cyfer.\nDigwyddiadau Cyngor y Gweithlu Addysg"}, {"text_idx": "#000017", "text": "Cyhoeddi canllaw newydd i helpu i fynd i\u2019r afael a\u0302 hiliaeth ym maes addysg"}, {"text_idx": "#000019", "text": "Cafodd y canllaw, sydd wedi cael cymeradwyaeth ffurfiol gan Dangos y Cerdyn Coch i Hiliaeth a BAMEed Wales, ei lansio i gyd-daro a\u0302 digwyddiad ar y cyd gan CGA, Addysgwyr Cymru a BAMEed, \u2018Symud o ymarfer di-hiliol i ymarfer gwrth-hiliol: hyrwyddo cydraddoldeb di-hiliol mewn addysg\u2019."}, {"text_idx": "#000020", "text": "Nod y ddogfen hon, y ddiweddaraf mewn cyfres o ganllawiau ymarfer da, yw cynorthwyo\u2019r holl gofrestreion i ddeall sut y gall eu hymddygiadau a\u2019u hymarfer helpu i greu amgylcheddau cynhwysol a chroesawgar i ddysgwyr a phobl ifanc."}, {"text_idx": "#000021", "text": "Mae\u2019n nodi\u2019n glir y camau y gellir eu cymryd wrth ganfod a mynd i\u2019r afael a\u0302 materion hiliaeth yn ogystal a\u0302 sut i hyrwyddo cydraddoldeb \u2013 i gyd yn unol a\u0302\u2019r cyfrifoldebau a nodir yng Nghod Ymddygiad ac Ymarfer Proffesiynol CGA."}, {"text_idx": "#000025", "text": "Polisi ar gadw lle a chanslo"}]